
	1
	2 Ka tsatsi le leng Kgudu o ne a ntse a tsamaya thoteng. O ne a ntse a batlabatla. O ile a sheba hole mane mme a penya mahlo a shebile hara jwang.
Yaba o feta Kgofu tseleng.
“Na ho na le seo o se batlang?” ha botsa Kgofu. “Ee, Kgofu, ke batlana le ntlo ya ka. Na o kile wa e bona mohlomong?” ha botsa Kgudu.

	3 n/a
	4 Kgofu a re, “Tjhe, ha ke so e bone, empa ke tla o thusa ho e batla!”
A palama mokokotlong wa Kgudu. Kgudu a tsamaya jwalo Kgofu a dutse mokokotlong wa hae. Ba sheba ba sheba, empa ho ne ho se le letshwaonyana feela la ntlo. Letsatsi le ne le le hloohong tsa mengala.

	5 Ka mora sebakanyana ha feta Serobele.
“Na le batlana le ho hong?” ha botsa Serobele. “Ee, Serobele, ke batlana le ntlo ya ka. Na ho na le moo o e boneng, mohlomong?” ha botsa Kgudu.
Yaba Serobele o re, “Tjhe, ha ke so e bone, empa ke tla le thusa ho e batla!”
	6 A phukalatsa mapheo a hae mme a fofela kwana.
“Empa o potlakile haholo o a ntshiya,” ha tletleba Kgudu.
Serobele a kgutla. “Ho lokile, le nna ke tla palama ho wena he.”
Kgudu a tswela pele a tsamaya, Kgofu le Serobele ba pepile hodima lekoko la hae. Ba sheba ba sheba, empa ho ne ho sa bonahale letshwao la ntlo. Letsatsi le ne le se le  thulamela dithaba.


	7 Kamora nakwana ba feta Podilokgwana. “Na ho na le ntho eo le e batlang?” ha botsa Podilokgwana
“Ee, Podilokgwana, ke batlana le ntlo ya ka. Na ho na le moo o e boneng, mohlomong?” ha botsa Kgudu.
	8 Podilokgwana a re, “Tjhe, ha ke so e bone, empa ke tla le thusa ho sheba!”
A tlolela mokokotlong wa Kgudu mme a tswela pele, hodima hae ho dutse Kgofu, Serobele le Podilokgwana.
Ba batla ba batla, empa ho ne ho se le letshwaonyana la ntlo. Moya o phodileng wa qala ho foka.

	9 Ka mora nakwana ba feta Tweba. O ne a ntse a etsa kgare ka dipalesa.
“Na ho na le ntho eo le e batlang?” ha botsa Tweba. 
“Ee, Tweba, ke ntse ke batlana le ntlo ya ka. Na o kile wa e bona, mohlomong?” ha botsa Kgudu. Tweba a re, “Tjhe, ha ke so e bone, empa ke tla le thusa ho batla!”
A tlolela mokokotlong wa Kgudu.
	10 Kgudu a tswela pele, a pepile Kgofu, Serobele le Podilokgwana le Tweba. Ba batla ba batla, empa ho ne ho se le letshwaonyana la ntlo. Moya o ne o fiela makala fatshe mme o a harela maotong a Kgudu.
Kgudu a kgathala. “Le a nkimela,” a rialo a fehelwa.
Moya wa nna wa matlafala. Maru a fifala. “Hao, ntlo ya ka e hokae?” ha botsa Kgudu. Maru a thwathwaretsa dithabeng. Lehadima la benya hole mane. Tho-tho-tho pula ya qala ho rotha.
“Hao, ntlo ya Kgudu e hokae?” ha botsa Kgofu, Serobele le Podilokgwana le Tweba.

	11 n/a

	12 n/a

	13 Moya wa foka wa ba wa ruthutha. Wa fefolela Kgofu le Serobele le Podilokgwana le Tweba hole kwana le mokokotlo wa Kgudu.
	14 Yaba jwale ho tla sefako, kwatla-kwatla-kwatla. Kgudu a tshoha haholo hoo a ileng a honyela ka hara lekoko la hae. Ho ne ho futhumetse ha monatjana ka moo.
“Helang, ntlo ya ka ke ena!” a rialo.

	15 “Helang, ntlo ya Kgudu ke ena!"
	16 n/a

